Wat is ŉ avontuur dan nou sonder so bietjie teëspoed. Daai teëspoed sou die einste Jacques tref toe sy linkeragterwiel besluit het, hy het nou genoeg grondpaaie gery.
By Ouberg Pas word daar soos altyd eers gestop by die uitkyk punt waar ŉ paar kiekies en ietsie kouds vir die kele geniet word.
Vrydagoggend en die bakkies se temperatuur wys -4. Die wêreld is koud en dit is maar ŉ gesukkel om uit die bed te kom. So net na 10am en ons is weer aan die beweeg. Tyd om die bakkies se neuse Fraserburg se rigting toe te stoot.
So 40km buite Sutherland en daar word eers gestop vir middagete langs die pad. Die wêreld is koud en die wind sny deur die baadjies. Die kinders lyk of dit hul geensins pla nie en hardloop die wêreld plat om ons.
Soos altyd vat dit nie lank en die vuur brand weer lekker. Na ŉ vinnige verkenning van die plaas begin Jacques met die nodige voorbereidings vir sy Springbok & skaapsterte pot.
Van Sutherland volg ons die R354 tot by Matjiesfontein, draai regs en volg die N1 vir so 15km tot ons die Jagerskraal Farm bord regs van die pad kry.
Terwyl die kinders die area verken & diere kos gee word daar weer groot vuur gemaak. Die vorige aand se vonkelwyn spannetjie teug maar rustig aan ietsie ligs 
Sondagoggend en die voertuie word vir die laaste keer gepak. Dit is tyd om huis se kant toe te staan, maar niemand is lus om die N1 terug te ry nie. Ons is mos hier om nuwe paaie te ontdek.